RESOLUCIÓN do 24 de marzo de 2011, da Secretaría Xeral para o Deporte, pola que se fan públicas as listas definitivas de subvencións a entidades deportivas convocadas pola Resolución do 18 de outubro de 2010, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos e agrupacións deportivas escolares de Galicia, para o desenvolvemento de actividades deportivas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/04/2011

De conformidade co disposto na Resolución do 18 de outubro de 2010, da Secretaría Xeral para o Deporte, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos e agrupacións deportivas escolares de Galicia, para o desenvolvemento de actividades deportivas (DOG nº 203, do 21 de outubro), recibidas as solicitudes nos correspondentes servizos provinciais de Deportes e rematada a fase de revisión da documentación achegada e de comprobación do grao de cumprimento dos requisitos establecidos na devandita resolución, esta secretaría xeral publicou mediante Resolución do 16 de decembro de 2010 (DOG nº 242, do 20 de decembro), as listas provisionais de solicitudes aceptadas, de solicitudes excluídas e pendentes de emenda, presentadas ao abeiro da Resolución do 18 de outubro de 2010.
Revisados os expedientes coa documentación presentada no momento da solicitude, así como no prazo de emenda, o órgano instrutor remitiu a cada federación deportiva galega correspondente unha lista coas entidades deportivas afiliadas á dita federación que presentaron solicitude de axuda e cuxa documentación foi presentada correctamente, para que procedesen á certificación dos datos deportivos relacionados no artigo 6º das bases da convocatoria de subvencións.
No caso de clubs participantes en modalidades deportivas non adscritas a ningunha federación deportiva galega, o órgano instrutor procedeu a solicitar a certificación dos datos deportivos á federación deportiva española correspondente e, de non existir, procedeuse á devandita solicitude de datos á propia entidade.
Rematados os procedementos anteriores e analizadas as solicitudes polo órgano instrutor, este, á vista do expediente e do informe da comisión de valoración, formulou unha proposta de resolución provisional, publicada o 10 de febreiro de 2011 polos medios previstos no artigo 9º das bases da convocatoria, para que os interesados puideran presentar alegacións contra os datos deportivos certificados polas federacións correspondentes.
Transcorrido o prazo de alegacións e, tras o seu exame, esta secretaría xeral
RESOLVE:
Primeiro.-Publicar a relación definitiva de subvencións a clubs deportivos. Tal relación recóllese no anexo I desta resolución, ordenada por nome da entidade.
Segundo.-Publicar a relación definitiva de subvencións ás agrupacións deportivas escolares. Tal relación recóllese no anexo II desta resolución ordenada por nome da entidade.
Terceiro.-Publicar a relación de entidades excluídas e o motivo. Tal relación recóllese no anexo III desta resolución ordenada por nome da entidade.
Cuarto.-Estas listas exporanse tamén na páxina web www.deportegalego.es
Quinto.-Esta resolución esgota a vía administrativa e contra ela pode interpoñerse recurso potestativo de reposición ante o secretario xeral para o Deporte, no prazo dun mes contado a partir do día seguinte ao da notificación da resolución, se esta fose expresa, ou de tres meses contados a partir do seguinte a aquel en que se produza o acto presunto, ou ben, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da notificación da resolución, se esta fose expresa, ou de seis meses contados a partir do seguinte a aquel en que se produza o acto presunto.
Santiago de Compostela, 24 de marzo de 2011.
José Ramón Lete Lasa
Secretario xeral para o Deporte
Ver referencia pdf "06800D004P029.PDF"